এই মুহূর্তে ফরাসি ওপেন খেলতে প্যারিসে রয়েছেন জোয়ালা৷ সেখান থেকেই তিনি জানিয়েছেন,‘আমি চেষ্টা করছি যাতে মাঠের বাইরের বিষয়গুলি খেলায় প্রভাব না ফেলতে পারে৷ কিন্তু আমিও একটা মানুষ৷ আমার অবচেতনে বার বার ঘোরাফেরা করছে নির্বাসনের খাঁড়া৷ যার ফলে খোলা মনে খেলতে পারছি না৷’ তিনি দাবি করেছেন বহু জুনিয়র শাটলার তাঁকে সমর্থন করছেন কিন্তু প্রকাশ্যে কিছু বলতে পারছেন না৷ তিনি আরও জানিয়েছেন যে গোটা বিষয়টি তার পারফরমেন্সকে প্রভাবিত করছে প্রতিনিয়ত৷